RJ-45-termillä viitataan yleensä 8P8C-liitännällä varustettuun kaapeliin tai 8P8C-liittimeen, joita käytetään ethernet-verkkojen luomiseen.
RJ-45-kaapeleita on useita erilaisia ja ne voidaan luokitella mm. häiriösuojauksen, kaapeliluokan ja kytkentätavan mukaan.
Tavalliselle kuluttajalle riittää yleensä tieto siitä, onko kyseinen RJ-45-kaapeli suoraan- (MD-I) vai ristiinkytketty (MD-X). Suoraankytketty kaapeli on tarkoitettu verkkolaitteiden ja tietokoneiden välille, kun taas ristiinkytketty kaapeli on tarkoitettu suoraan kahden tietokoneen välille. Nykyään monissa verkkolaitteissa on autosense-ominaisuus, jolloin molemmat kaapelit toimivat kyseisten laitteiden kanssa.
Vaikka RJ-45 muistuttaa kovasti puhelinten kanssa käytettävää RJ-11-liitäntää, eivät liittimet tai kaapelit ole keskenään yhteensopivia.